
Ministru kabineta rīkojums Nr. 417
Rīgā 2024. gada 28. maijā (prot. Nr. 22 33. §)
Par Rēzeknes novada pašvaldības nekustamā īpašuma "Cierveiša ceļš" pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Rēzeknes novada pašvaldības īpašumā esošo nekustamo īpašumu "Cierveiša ceļš" (nekustamā īpašuma kadastra Nr. 7872 006 0183)  –  zemes vienību (zemes vienības kadastra apzīmējums 7872 006 0155) 0,44 ha platībā un būvi (būves kadastra apzīmējums 7872 006 0155 001) – Mākoņkalna pagastā, Rēzeknes novadā (turpmāk – nekustamais īpašums).
· 2. Zemkopības ministrijai nekustamo īpašumu:
· 2.1. izmantot valsts meža apsaimniekošanas un aizsardzības funkcijas īstenošanai;
· 2.2. bez atlīdzības nodot Rēzeknes novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.
· 3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu.

